කෙසේ වෙතත්,  මෙම ගංඟාවල පහත්බිම් ආශ්‍රිතව ජීවත් වන ජනතාව තවදුරටත් මේ සම්බන්ධයෙන් අවධානයෙන් සිටිය යුතු බවයි වාරිමාර්ග දෙපාර්තමේන්තුවේ ජල කළමනාකරණ අංශයේ ඉංජිනේරු ඒ.ඩී.එස්. ගුණවර්ධන හිරු ප්‍රවෘත්ති අංශයට සදහන් කළේ.නිල්වලා ගඟේ ජල මට්ටම ඉහළ යාම නිසා අකුරැස්ස - කඹුරුපිටිය, අකුරැස්ස - සියඹලාගොඩ මාර්ගය සහ කද්දූව - අකුරැස්ස මාර්ග මුළුමනින්ම ජලයෙන් යට වී ඇති බවයි ආපදා කළමනාකරණ මධ්‍යස්ථානය ප්‍රකාශ කළේ.කුකුළේගඟ ජලාශයේ වාන් දොරටුවක් විවෘත කිරීම නිසා කුඩා ගඟේ ජල මට්ටම පිටාර මට්ටමට පැමිණීම හේතුවෙන් කළුතර දිස්ත්‍රික්කයේ ද මාර්ග කිහිපයක් ජලයෙන් යට වී තිබෙනවා.